Document ID: /roh_data/filtered/fineweb-2-filterrobots_roh.jsonl.gz/66586

Communicaziuns a las medias & Actualitads
Luigi Pedrazzini nov vicepresident dal cussegl d'administraziun da la SSR
A chaschun da la sesida dals 13 da december è il cussegl d'administraziun da la SSR sa constituì da nov per la perioda d'uffizi 2020 fin 2023. Luigi Pedrazzini da Locarno è vegnì elegì sco nov vicepresident dal cussegl d'administraziun e quai sco successur da Jean-François Roth che demissiunescha.
RTS survegn in nov edifizi il 2025
Il cussegl d'administraziun da la SSR ha approvà oz il credit da realisaziun per construir in nov edifizi per RTS sin l'areal da la Scola politecnica federala Losanna (EPFL). Il nov edifizi polivalent e modulabel vegn ad unir sut in tetg ils secturs radio, televisiun e digital. A lunga vista pussibilitescha l'edifizi a RTS da spargnar passa 3 milliuns francs ad onn.
La SRG SSR s'inscuntra cun la societad svizra
En il rom da las refurmas annunziadas il 2018 ha la SSR lantschà il project «Public Value» ed inizià in process da consultaziun per observar co che la populaziun percepescha sia contribuziun al service public. Discurs, lavuratoris ed ina retschertga online cun var 1'500 persunas en Svizra han permess d'eruir differentas prioritads per l'interpresa. Las quatter societads regiunalas che furman la SRG SSR. Davart questas prioritads vegnan las quatter societads regiunalas, che furman l'uniun SSR, a manar in dialog cun la populaziun, e quai dal november 2019 fin la primavaira 2020 en tut las regiuns da la Svizra.
La musica svizra da mx3.ch ussa per tut ils emetturs svizzers da radio
Tut ils emetturs svizzers da radio, tuttina sch'els èn concessiunads u betg, han uss access a mx3.ch – la banca da datas da musica actuala svizra. Questa plattafurma utilisada fin ussa da radios cun in mandat da service public è en il futur averta era per radios privats. Quai è in ulteriur pass da la SSR per collavurar cun las medias privatas – confurm a la nova concessiun dal Cussegl federal.
Neo.mx3: la SSR lancia una nuova piattaforma nazionale per la musica contemporanea svizzera
La SSR lancia neo.mx3, una piattaforma nazionale audio e video dedicata alla musica svizzera contemporanea. Mirata soprattutto alla condivisione e alla diffusione della musica contemporanea elvetica, vedrà oggi la luce nelle quattro regioni linguistiche della Svizzera, in occasione della Festa della musica a Ginevra.
La SSR avra ses archivs per las chasas da medias svizras via la plattafurma da Shared Content
La SSR augmenta sia purschida d'archiv per il public svizzer. Ultra dals cuntegns d'archiv offerts fin uss en l'internet ed a las staziuns da consultaziun specificas en bibliotecas ed universitads, pon las schurnalistas ed ils schurnalists da las chasas da medias svizras uss era retschertgar en ils archivs da la SSR e telechargiar videos via la plattafurma da Shared Content per als duvrar sin lur paginas-web.
«Countdown»: L'emprim format d'Instagram naziunal per las purschidas giuvnas da la SRG SSR
Las purschidas giuvnas da la SSR realiseschan per l'emprima giada in project cuminaivel: a partir dals 13 da matg lantschan ellas «Countdown» sin ils chanals d'Instagram da RTS Tataki, SRF Virus, RSI Spam e RTR Battaporta. Quatter regiuns linguisticas, quatter emnas e quatter umans cun istorgias dals pli interessants dis da lur vita.
La SRG SSR reorganisescha sia producziun e creescha in center da cumpetenza digital
Il cussegl d’administraziun da la SRG SSR ha l'intenziun da transferir il persunal ed ils meds da producziun da la tpc AG sin il 1. da schaner 2020 en l’unitad d’interpresa SRF. Ultra da quai vul el crear in center da cumpetenza per l’infrastructura ed ils servetschs dad IT, la producziun digitala e la distribuziun che vegn manà da la societad affiliada Swiss TXT AG. La reorganisaziun da quests servetschs centrals fa part dal program da refurma e da respargn current e pussibilitescha ensemen cun autras mesiras da spargnar diesch milliuns francs ad onn. La realisaziun succeda cun resalva d’ina procedura da consultaziun.
Resultat annual equilibrà 2018 da la SRG SSR
La SSR concluda l’onn 2018 cun in resultat annual stabil da 6,8 milliuns francs. Quai malgrà las entradas reducidas da las taxas da recepziun e las entradas commerzialas vinavant regressivas. A medem temp èn creschidas las expensas per il program e la producziun – quai surtut pervi d’occurrenzas grondas da sport. Il 2018 è la SSR stada occupada cumplainamain cun la votaziun «No Billag» e la lantschada d’in program da respargn e da reinvestiziun.
«Die Anderen – Les autres – Gli altri – Ils auters» – ina contribuziun da las unitads d'interpresa da la SSR contribuescha a la coesiun
Ils quatter cussegls dal public da la SSR (SRG.D, RTSR, CORSI, SRG.R) han examinà cuminaivlamain l'emissiun «Die Anderen – Les autres – Gli altri – Ils auters» da SRF, RTS, RSI, RTR. La rubrica possia promover la chapientscha tranter las regiuns linguisticas – quai è il facit dals cussegls dal public.